《次韵许瑞石送邵容斋见寄》
元代·方回

款段余生谢伏波，咏归心事竟云何。
藕花又趁榴花发，诗债仍兼酒债多。
击壤先生黄色论，卖薪老子翠微歌。
吾侪胸次元相似，谁道金章胜钓蓑。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。